cyanic-selkie/wikianc huggingface dataset:
সাহেব, বিবি অউর গ্যাংস্টার
সাহেব, বিবি অউর গ্যাংস্টার একটি ২০১১ সালের ভারতীয় প্রণয়কাহিনী মূলক থ্রিলার নাট্য চলচ্চিত্র। এটি পরিচালনা করেছিলেন তিগমাংশু ধুলিয়া এবং এর চিত্রনাট্যকার ছিলেন সঞ্জয় চৌহান। জিমি শেরগিল, মাহি গিল এবং রণদীপ হুদা এর মুখ্য চরিত্রে অভিনয় করেছিলেন। এটি সাহেব, বিবি অউর গ্যাংস্টার চলচ্চিত্র ক্রমের প্রথম ভাগ।
সংক্ষিপ্তসার
উত্তরপ্রদেশ রাজ্যের একটি ছোট্ট শহরে এই গল্পের ভিত্তি। সাহেব বিবি অউর গ্যাংস্টার একজন সুন্দরী রানি (মাহি গিল), তার স্বামী রাজা (জিমি শেরগিল) এবং উচ্চাভিলাষী যুবক বাবলুর (রণদীপ হুদা) মধ্যে, ষড়যন্ত্র, বিশ্বাসঘাতকতা এবং উচ্চাকাঙ্ক্ষার একটি গল্প।
রাজা এবং তার রাণী তাদের পৈতৃক রাজবাড়িতে বাস করে এবং তাদের পূর্বপুরুষদের রেখে যাওয়া পুরনো মর্যাদা ও কাঠামো বজায় রাখার চেষ্টা করে। তবে পরিবর্তিত সময়ের কারণে, কিছু চরম আর্থিক পরিস্থিতি এবং একজন উপপত্নী রাখার রাজকীয় দীর্ঘকালীন অভ্যাসের ফলে, রাজাকে নিজের মর্যাদা এবং আর্থিক অবস্থা বজায় রাখার জন্য আপ্রাণ চেষ্টা করে যেতে হয়। গৈন্দা সিংহের (বিপিন শর্মা) নেতৃত্বে তার প্রতিদ্বন্দ্বী রাজনৈতিক দল, রাজা এবং তার মিত্রদের নির্মূল করার জন্য অবিচ্ছিন্নভাবে চেষ্টা করা যায়। তাদের প্রচেষ্টা, কয়েক দশক ধরে এই রাজপরিবারের হাতে থাকা প্রশাসনের ক্ষমতা ছিনিয়ে নেওয়া। অবশেষে, রাজার সঙ্গে থাকে কেবলমাত্র তার সবচেয়ে বিশ্বস্ত এবং বিপজ্জনক সেবক কানহাইয়া (দীপরাজ রানা)। সুন্দরী উপপত্নীর দিকে রাজার আগ্রহের কারণে, রাণী তার মনোযোগ পাবার এবং তাকে নিজের দিকে ফিরিয়ে আনার চেষ্টা করে। রাজা তার জীবনযাত্রা আগের মত চালিয়ে নিতে সক্ষম হওয়ার চেষ্টায় চুক্তি হত্যার দায়িত্ব নিতে শুরু করে এবং নির্বাচনের প্রচারণা চালানোর সময় তার রাজনৈতিক পরিস্থিতি আরও দৃঢ়ভাবে ধরে রাখতে চেষ্টা করে। তার সঙ্গীদের চলে যাওয়ার ফলে এবং আর্থিক পরিস্থিতির অবনতির কারণে এটি তার জন্য কঠিন হয়ে দাঁড়ায়।
নাটক আরও ঘনীভূত হয় যখন সেই প্রতিদ্বন্দ্বী দলটি বাবলুকে (রণদীপ হুদা) রাণীর অস্থায়ী চালক হিসাবে সাজিয়ে কাজে লাগায়, রাজার সম্বন্ধে তথ্য যোগাড় করতে এবং তাকে হত্যার ষড়যন্ত্র করতে। স্বামীর মনোযোগের অভাবে এবং একই কারণে কিছুটা হিস্টিরিয়া-গ্রস্ত হয়ে রাণী বাবলুর সাথে যৌন সম্পর্কে জড়িয়ে পড়ে। এই ভাবে বাবলু রাণীর গভীর গভীর প্রেমে পড়ে যায় এবং রাজার সামনে তার আসল কার্যভার প্রকাশ করে ফেলে। রানী বাবলুকে কাজে লাগায় তার স্বামীর উপপত্নীকে হত্যা করার জন্য। বাবলু তার চাহিদা মেটায়, কিন্তু ফলস্বরূপ উচ্চাভিলাষী হয়ে ওঠে। সে এখন রানীকে এবং রাজার ক্ষমতাকে কুক্ষিগত করতে চায়।
চরম অবস্থায় বাবলু তার সাহেবকে খুন করার পরিকল্পনা করে। তাকে এবং কানাহাইয়াকে গুলি করতে বাবলু সফল হয়। রাজা বেঁচে যায়। পরে, রানি বাবলুকে গুলি করে হত্যা করায় এবং বলে যে "সে কেবল শয্যাসঙ্গী হতে পারে, কিন্তু সাহেব নয়"। সাহেব আস্তে আস্তে সুস্থ হয়ে উঠে এবং নির্বাচনে জয়ী হয়। কাহিনীর শেষে, রাণী নিজের জন্য একজন নতুন গাড়িচালক নিয়োগ করে, এটি ইঙ্গিত দেয় এর পরের অংশ আসতে চলেছে।
সমালোচকদের প্রতিক্রিয়া
সাহেব, বিবি অউর গ্যাংস্টার শীর্ষ পর্যালোচকদের কাছ থেকে প্রশংসা পেয়েছিল। বলিউড হাঙ্গামার তরুণ আদর্শ একে ৫ এর মধ্যে ৩.৫ তারা দিয়েছিলেন, তিনি এর শক্তিশালী গল্প, আকর্ষক চিত্রনাট্য, নায়কোচিত সংলাপ এবং উচ্চ স্তরের প্রদর্শনের প্রশংসা করেছিলেন। টাইমস অব ইন্ডিয়ার নিখাত কাজমী এটিকে ৫ এর মধ্যে ৪টি তারা দিয়েছিলেন এবং বলছিলেন ছিবিটি "দেখা আবশ্যক"। মুভি টকিজ এটিকে ৪/৫ তারা দিয়েছিল এবং এটিকে তিগমাংশু'র "টুইস্টি ট্যুর ডি ফোর্স!" বলেছিল। ডিএনএ ভারতের অনিরুদ্ধ গুহ ছবিটিকে ৪/৫ তারা দিয়েছিলেন এবং বলেছিলেন, "সাহেব বিবি অউর গ্যাংস্টার আপনাকে প্রথম থেকেই টেনে আনে, ধরে রাখে এবং উচ্চে পৌঁছে দেয়।" গুহ এই ছবিতে প্রণয়, অ্যাকশন এবং রসবোধের নিখুঁত মিশ্রণেরও প্রশংসা করেছিলেন। রেডিফ মুভিজের আইয়াজ শেখ ছবিটির প্রশংসা করে বলেছিলেন "সাহেব বিবি অউর গ্যাংস্টার  জটিল রাজনীতি, ভালবাসা এবং বিশ্বাসঘাতকতার এক আকর্ষণীয় গল্প", এবং ছবিটিকে ৩.৫/৫ তারা দিয়েছিলেন।
১৯২৩
ডিসেম্বর
1901 – 1950
সুবলং ইউনিয়ন
সুবলং বাংলাদেশের রাঙ্গামাটি জেলার অন্তর্গত বরকল উপজেলার একটি ইউনিয়ন।
আয়তন
সুবলং ইউনিয়নের আয়তন ৩০,৭২০ একর (১২৪.৩২ বর্গ কিলোমিটার)। এটি বরকল উপজেলার সবচেয়ে ছোট ইউনিয়ন।
জনসংখ্যা
২০১১ সালের পরিসংখ্যান অনুযায়ী সুবলং ইউনিয়নের লোকসংখ্যা ৯,৯৩১ জন। এর মধ্যে পুরুষ ৫,৩৯৭ জন এবং মহিলা ৪,৫৩৪ জন।
অবস্থান ও সীমানা
বরকল উপজেলার সর্ব-পশ্চিমে সুবলং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে কর্ণফুলী নদী, বরকল ইউনিয়ন ও লংগদু উপজেলার লংগদু ইউনিয়ন; পশ্চিমে রাঙ্গামাটি সদর উপজেলার বন্দুকভাঙ্গা ইউনিয়ন; দক্ষিণে রাঙ্গামাটি সদর উপজেলার বালুখালী ইউনিয়ন ও জুরাছড়ি উপজেলার বনযোগীছড়া ইউনিয়ন এবং পূর্বে জুরাছড়ি উপজেলার বনযোগীছড়া ইউনিয়ন, কাপ্তাই হ্রদ ও বরকল ইউনিয়ন অবস্থিত।
প্রশাসনিক কাঠামো
সুবলং ইউনিয়ন বরকল উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বরকল থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ধামাইছড়া, বরুণাছড়ি, বাঘাছোলা, মিতিংগাছড়ি এবং আন্দারমানিক এ ৫টি মৌজা নিয়ে গঠিত।
শিক্ষা ব্যবস্থা
সুবলং ইউনিয়নের সাক্ষরতার হার ৪২.৭৫%। এ উপজেলায় ৩টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ২৪টি প্রাথমিক বিদ্যালয় রয়েছে।
যোগাযোগ ব্যবস্থা
রাঙ্গামাটি জেলা সদর বা বরকল উপজেলা সদর থেকে সুবলং ইউনিয়নে যোগাযোগের একমাত্র মাধ্যম নৌপথ।
খাল ও নদী
সুবলং ইউনিয়নের উত্তর ও পূর্ব সীমান্ত দিয়ে প্রবাহিত হচ্ছে কর্ণফুলী নদী এবং পূর্ব দিকে ও মধ্যবর্তী স্থান জুড়ে রয়েছে কাপ্তাই হ্রদ।
হাট-বাজার
সুবলং ইউনিয়নের প্রধান হাট-বাজার হল সুবলং বাজার।
ব্ল্যাকমেইল (দ্ব্যর্থতা নিরসন)
ব্ল্যাকমেইল একটি অপরাধমূলক কাজ। এই শিরোনামে নিম্নের বিষয় সমূহ নির্দেশিত হতে পারে-
জেমস কুক
ক্যাপটেন জেমস কুক (অক্টোবর ২৭, ১৭২৮ - ফেব্রুয়ারি ১৪, ১৭৭৯) ছিলেন একজন ইংরেজ নাবিক। ইউরোপীয় অভিযাত্রীদের মধ্যে তিনি প্রথম অস্ট্রেলিয়া মহাদেশের পূর্ব উপকূলে পদার্পণ করেন। এছাড়া তিনি হাওয়াই দ্বীপপুঞ্জেও পদার্পণ করেন।
জীবনী
ক্যাপ্টেন জেমস কুক
ক্যাপ্টেন জেমস কুক অষ্টাদশ শতাব্দীর প্রধান ইংরেজ অভিযাত্রী, নাবিক ও মানচিত্রবিদ। প্রশান্ত মহাসাগর, নিউজিল্যান্ড ও অস্ট্রেলিয়া ভ্রমণ করে তিনি প্রশান্ত মহাসাগরীয় অঞ্চলের মানচিত্র তৈরি করেন, যা পশ্চিমাঞ্চলের ভৌগোলিক রহস্য উন্মোচন করে। জেমস কুকের জন্ম ১৭২৮ সালের ৭ নভেম্বর ইংল্যান্ডের ইয়র্কশায়ারের মিডলস ব্রোর কাছাকাছি এক ছোট গ্রামে। তার বাবা ছিলেন খামারকর্মী। কয়লা বহনকারী একটি জাহাজে কুক জাহাজ চালানো শেখেন। ১৭৫৫ সালে  জেমস কুক ব্রিটিশ রয়েল নেভিতে যোগ দেন। ১৭৬৮ সালের ২৫ শে মে তারিখে তিনি প্রশান্ত মহাসাগরে একটি বৈজ্ঞানিক গবেষণাকাজের কমান্ডার নিযুক্ত হন। ১৭৬৮ থেকে ১৭৭১ সালে তিনি জাহাজে করে পৃথিবী প্রদক্ষিণ করেন এবং নিউজিল্যান্ড ও পূর্ব অস্ট্রেলীয় উপকূল অঞ্চল আবিষ্কার করেন। কুক তিন হাজার ২০০ কিলোমিটার অস্ট্রেলীয় উপকূল জরিপ করে অস্ট্রেলিয়া ও নিউগিনির মধ্যবর্তী জলপথের অস্তিত্ব সম্পর্কে নিশ্চিত হন। তিনিই প্রথম নিউজিল্যান্ড উপকূলের ম্যাপ তৈরি করেন। ১৭৭২ থেকে ১৭৭৫ সালে তিনি ‘রিজলিউশন’ ও ‘অ্যাডভেঞ্চার’ নামের দুটি জাহাজ নিয়ে দক্ষিণ প্রশান্ত মহাসাগর ও নিউ হেব্রাইডিস ভ্রমণ করে নিউ ক্যালেডোনিয়া ও নরফোক আবিষ্কার করেন। সেই অভিযানে তিনি প্রশান্ত মহাসাগরের নাতিশীতোষ্ণ অঞ্চলে অ্যান্টার্কটিকা মহাদেশের অবস্থান সম্পর্কেও ধারণা লাভ করেন। ১৭৭৮ সালে ক্রিসমাস ও হাওয়াই দ্বীপ আবিষ্কার করেন তিনি। কুকই সমুদ্রযাত্রায় প্রথম বিজ্ঞানসম্মত পদ্ধতি প্রয়োগ ও উন্নত প্রযুক্তি ব্যবহার করেন। জাহাজে যাত্রীদের স্কার্ভি রোগ প্রতিরোধে তিনি কার্যকর স্বাস্থ্যবিধি তৈরি করতে সক্ষম হয়েছিলেন। ১৭৭৯ সালের ১৪ ফেব্রুয়ারি হাওয়াই দ্বীপে তার মৃত্যু হয়।
ভারতীয় ধূসর ধনেশ
ভারতীয় ধূসর ধনেশ (Ocyceros birostris) হল একটা সাধারণ ধনেশ যাদেরকে ভারতীয় উপমহাদেশে দেখতে পাওয়া যায়। এরা বেশিরভাগ বৃক্ষবাসী হয় এবং সাধারণত জোড়ায়-জোড়ায় দেখতে পাওয়া যায়। তাদের সারা গা ধূসর রঙের হয় এবং পেটের রঙ হয় ফ্যাকাসে ধূসর রঙের বা সাদা রঙের। এদের ঠোটের ওপরে শিরস্ত্রাণটি কালো রঙের হয়। এই ধনেশদের মাঝে মাঝে ভারতের বিভিন্ন শহরাঞ্চলে দেখতে পাওয়া যায় যারা বড় বড় গাছে বাসা বেঁধে থাকতে পছন্দ করে।
ফরিদপুর পৌরসভা
ফরিদপুর পৌরসভা নামে বাংলাদেশে মোট ২টি পৌরসভা রয়েছে। যথা:
ভারতীয় ধূসর ধনেশ
বর্নণা
ভারতীয় ধূসর ধনেশ হল একটি মাঝারি রঙের ধনেশ যাদের আকার হয় । এদের অপরের অংশ হয় হাল্কা বাদামি ধূসর রঙের এবং একটি ফ্যাকাশে ভুরু এর সামান্য চিহ্ন আছে। কানের পালকাবরণ গাঢ় হয়। এদের পাখনাগুলো হয় গাঢ় বাদামি রঙের এবং এদের শেষের দিকের রঙ হয় সাদা। এদের ল্যাজের মাথার দিকটা হয় সাদা রঙের এবং একটি ব্যান্ড থাকে অর্ধপরিহিত। এদের চোখের মণি হয় লাল রঙের এবং এদের ধূসর রঙের চোখের পাতা আছে। এদের শিরস্ত্রাণ হয় ছোটো এবং সূচালো।
এইকে অ্যাথেন্স ফুটবল ক্লাব
ঘরোয়া ফুটবলে, এইকে অ্যাথেন্স এপর্যন্ত ৩৩টি শিরোপা জয়লাভ করেছে; যার মধ্যে ১২টি সুপার লীগ গ্রিস, ১টি সুপার লীগ গ্রিস ২, ১টি ফুটবল লীগ, ১৫টি গ্রিক কাপ, ৩টি গ্রিক সুপার কাপ এবং ১টি গ্রিক লীগ কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এইকে অ্যাথেন্সের সবচেয়ে বড় সাফল্য হচ্ছে ১৯৭৬–৭৭ উয়েফা কাপের সেমি-ফাইনালে পৌঁছানো; যেখানে তারা ইতালীয় ক্লাব ইয়ুভেন্তুসের কাছে দুই লেগে সামগ্রিকভাবে ১–৫ গোলে পরাজিত হয়েছিল।
ভারতীয় ধূসর ধনেশ
বর্নণা
পুরুষ ধনেশদের শিরস্ত্রাণ হয় অপেক্ষাকৃত বড়ো এবং এটা কালো রঙের ঠোটের ওপরে থাকে। এদের ঠোটের সামনের দিকটা এবং চোয়াল হয় হলুদ রঙের। চোখের চারপাশের চামড়া হয় কালো রঙের পুরুষদের ক্ষেত্রে এবং এটা মহিলাদের ক্ষেত্রে হয় হাল্কা লাল রঙের। মহিলাদের ঠোট আরোও হরিদ্রাভ হয়। তরুণদের শিরস্ত্রাণ থাকে না এবং এদের চোখের চারপাশের চামড়া হয় হাল্কা কমলা রঙের।
বিস্তার
এই প্রজাতিটি প্রধানত সমতলভূমি থেকে ২০০০ ফুট পর্যন্ত উচ্চতায় দেখতে পাওয়া যায়। হিমালয়ের পাদদেশ থেকেই এদের বিস্তার শুরু ক্রমশ পুর্ব দিকে, ইন্দাস নদী এবং ওয়াঘা বর্ডারের দিকে। এদের গতিবিধি মাঝে মাঝে শুষ্কতর পশ্চিম অঞ্চলের দিকে লক্ষ্য করা যায়। এমনকি এদেরকে শহরাঞ্চলে পুরানো বীথিকা গাছেও দেখতে পাওয়া যায়। এদেরকে প্রধানত সমতলভূমি থেকে ১৪০০ মিটার উচ্চতায় দেখতে পাওয়া যায় এবং এরা মালাবার ধূসর ধনেশ এই প্রজাতির সাথে মিশে যায় না।
ব্যবহার এবং আবাসস্থল
এদের ডাক হল অনেকটা ভুবন চিলের ডাকের মতোন অভিযোগ করার ডাক। এদেরকে ছোট ছোট দলে দেখতে পাওয়া যায় অথবা জোড়ায় জোড়ায়।
এদের প্রধান খাদ্যগুলোর মধ্যে পরে Streblus asper, Cansjera rheedii, Carissa carandas, Grewia tiliaefolia, Lannea coromandelica, Ficus spp., Sterculia urens এবং Securinega leucopyrus। এছাড়াও তারা পোকামাকড় ও ছোটো ছোটো প্রাণীদের খাদ্য হিসেবে গ্রহণ করে থাকে। এছাড়াও সবুজ টিয়া পাখিদের বাচ্চাদের এরা শিকার করে। এবং সরীসৃপদেরও এরা খাদ্য হিসেবে গ্রহণ করে। এরা Thevetia peruviana নামে একটি গাছের ফল খায় বলে জানা গেছে যে গাছের ফল অন্যান্যদের কাছে বিষাক্ত বলে মনে হয়।
তারা সম্পুর্ণই গাছে বসবাস করে তবে কিছু কিছু সময় তারা নিচে পড়ে থাকা ফল কুড়তে মাটিতে নামে। এছড়াও তারা কাদার দলা খুঁজতে মাটিতে নামে তাদের বাসাকে বন্ধ করবার জন্য। তারা মাঝে মাঝে ঠোট নিয়ে যুদ্ধ করে থাকে নিজেদের মধ্যে এছাড়াও বায়বীয় প্রতিযোগিতা করে থাকে।
মনুষ্যবিহীন যুদ্ধবিমান (ড্রোন)
thumb|right|300px|A [[MQ-9 Reaper during a training mission]] মনুষ্যবিহীন যুদ্ধবিমান (unmanned combat air vehicle) যা যুদ্ধ ড্রোন বা ড্রোন হিসেবে পরিচিত এক ধরনের মনুষ্যবিহীন আকাশযান। এগুলোতে কোনো চালকের প্রয়োজন হয় না।
জঙ্গিবাদ ও সন্ত্রাসবাদের গোপন তথ্য হাতিয়ে নেওয়ার জন্য খুবই চমৎকার এটি । ভিভিআইপিদের অতিরিক্ত নিরাপত্তার স্বার্থে অনতিবিলম্বে ডিজিএফআই ডিরেক্টরেট জেনারেল অফ ফোর্সেস ইন্টেলিজেন্স ড্রোন আনার সিদ্ধান্ত নিয়েছে ।
সুবিধা
মনুষ্যবিহীন ড্রোন যুদ্ধবিমানগুলোতে সংবেদনশীল যন্ত্র ও ক্যামেরা থাকে। ওই ক্যামেরার মাধ্যমে গৃহীত ভিডিওচিত্র ভূমি থেকে বিমান নিয়ন্ত্রণকারী অপারেটরের কাছে পৌঁছে দেয়া হয়। আকাশসীমায় গুপ্তচরবৃত্তি চালানো, নিজ দেশের আকাশসীমা পাহারা দেয়া, আবহাওয়া পর্যবেক্ষণ, শত্রুদের বেতার ও রাডার সিস্টেমে ব্যাঘাত ঘটানো, আড়ি পেতে তথ্য জোগাড় করা থেকে শুরু করে প্রয়োজনে আরও ব্যাপক ভূমিকা পালন করতে পারে এ বিমান। এসব বিমান পাইলটবিহীন হওয়ায় যুদ্ধে পাইলটের মৃত্যুঝুঁকি থাকে না তাই যে কোনো পরিস্থিতিতে এ ধরনের বিমান ব্যবহার করা যায়। পাইলট না থাকায় ককপিট, অক্সিজেন সাপ্লাই সহ অনেক কিছুর প্রয়োজন হয় না। ফলে এতে অধিক অস্ত্র বহন করা যায়।
সাগু সাইকাস
সাগু সাইকাস, জাপানি সাগু পাম বা রাজ সাগু (বৈজ্ঞানিক নাম: Cycas revoluta; ソテツ) সাইকাডাসি গোত্রের একটি নগ্নবীজী উদ্ভিদ প্রজাতি। রিউকিউ দ্বীপপুঞ্জসহ দক্ষিণ জাপানের এটি স্থানীয় প্রজাতি। সাগু উৎপাদন ও গৃহসজ্জার কাজে এই উদ্ভিদ ব্যবহৃত হয়ে থাকে। বাংলাদেশ থেকে বর্ণিত পাঁচটি নগ্নবীজী উদ্ভিদের মধ্যে অন্তর্ভুক্ত না হলেও বাগানে আলঙ্কারিক উদ্ভিদ হিসেবে এটি বেশ জনপ্রিয়।
নাম
প্রকৃত পাম গাছের (আরেকাসিয়া) সাথে সাইকাসের একমাত্র সাদৃশ্য হলো এরা উভয়ই সবীজী। সাগু সাইকাস উদ্ভিদের প্রজাতিক নাম revoluta (রেভোলুটা; অর্থ "পেছনে কুঞ্চিত") একটি ল্যাটিন শব্দ, যা এর পাতার প্রতি নির্দেশ করে। উর্দুভাষী এলাকায় উদ্ভিদটি কাঙ্গি (চিরুনি) পাম নামেও পরিচিত। ১৮শ শতাব্দীর শেষ দিকে এই প্রজাতি বর্ণিত হয়।
বর্ণনা
অত্যন্ত প্রতিসম সাগু সাইকাস উদ্ভিদের 20 cm মতো ব্যাসবিশিষ্ট অমসৃণ কাণ্ডের ওপর চকচকে, গাঢ় সবুজ রঙের পাতার মুকুট থাকে। প্রাথমিক অবস্থায় উদ্ভিদটির কাণ্ড মাটির নিচের দিকে খুব একটা বাড়ে না, কিন্তু সময়ের সাথে মাটির ওপরে বৃদ্ধিপ্রাপ্ত হয়। অত্যন্ত পরিণত অবস্থায় কাণ্ড ৬–৭ মিটার (২০ ফুটের বেশি) পর্যন্ত হতে পারে, যদিও সাগু সাইকাসের বৃদ্ধি অত্যন্ত ধীরগতিসম্পন্ন এবং এই পর্যন্ত বাড়তে ৫০–১০০ বছর লেগে যেতে পারে। কাণ্ডে কয়েকবার পর্যন্ত শাখা বিভাজন হয়ে বহুমাথাওয়ালা সাইকাসে পরিণত হতে পারে।
সাগু সাইকাসের পাতা কিছুটা চকচকে গাঢ় সবুজ রঙের এবং পরিণত অবস্থায় 50 – লম্বা হয়। এরা প্রায় 1 m ব্যাসবিশিষ্ট পালকের ন্যায় রোজেট আকারে তৈরি হয়। সরু ও 8 - 18 cm লম্বা কচি পাতার প্রান্ত কুঞ্চিত হয়ে ঘনসন্নিবেশিত ও শক্ত হয়। গোড়ার দিকের কচিপাতাগুলো অনেকটা কাঁটার মতো হয়। পাতার বোঁটা 6 – লম্বা ও ক্ষুদ্র ক্ষুদ্র কাঁটাযুক্ত।
সাগু সাইকাসের মূলকে বলা হয় কোরালয়েড মূল, যেখানে অ্যানাবিনা প্রভৃতি নাইট্রোজেন সংবন্ধনকারী মিথোজীবী শৈবাল বাস করে। তবে শৈবালের অন্তঃআক্রমণ প্রতিরোধ করার জন্য শৈবালস্তরের উভয় দিকে ট্যানিন-সমৃদ্ধ কোষ থাকে।
অন্যান্য সাইকাসের মতোই সাগু সাইকাস ডাইওয়িশাস। পুরুষ উদ্ভিদ পরাগ সমৃদ্ধ পুংকোণ বা স্ট্রোবিলাস এবং স্ত্রী উদ্ভিদ একগুচ্ছ মেগাস্পোরোফিল ধারণ করে। প্রাকৃতিকভাবে পতঙ্গ দ্বারা বা কৃত্রিমভাবেও পরাগায়ন ঘটতে পারে।
চাষ ও ব্যবহার
থাম্ব|[[তুষার|তুষারে আবৃত সাগু সাইকাস উদ্ভিদ]]
বীজ বা শাখা-প্রশাখার খণ্ডায়ন দ্বারা সাগু সাইকাসের বংশবৃদ্ধি ঘটে। এটি সবচেয়ে বেশি চাষ হওয়া সাইকাসের মধ্যে অন্যতম। নাতিশীতোষ্ণ ও গ্রীষ্মমণ্ডলীয় এলাকায় উন্মুক্ত জায়গায় এবং শীতপ্রধান অঞ্চলে কাচঘরের ভেতরে সাগু সাইকাস লাগানো হয়ে থাকে। জৈব পদার্থ সমৃদ্ধ বালুকাময়, পানি নিষ্কাশনের সুবিধাসম্পন্ন মাটিতে সাগু সাইকাস ভালো হয়। পানি নিষ্কাশন ভালো না হলে এর কাণ্ড পচে যায়। সাগু সাইকাস খুব ভালো খরা-সহনীয় প্রজাতি। ঘরের বাইরে কড়া রোদে, কিংবা হালকা ছায়ায় ভালো হয়। ঘরের ভেতরে লাগানোর জন্য উজ্জ্বল আলোর দরকার পড়ে। তারপরেও ঘরের ভেতর থেকে হঠাৎ বাইরে উজ্জ্বল রোদে নেওয়া হলে, পাতা বিবর্ণ হয়ে যেতে পারে।
সবগুলো সাইকাসের মধ্যে সাগু সাইকাস চাষ করা সবচেয়ে জনপ্রিয়। নাতিশীতোষ্ণ থেকে শুরু করে ক্রান্তীয় অঞ্চলের প্রায় প্রতিটি উদ্ভিদ উদ্যানে সাগু সাইকাস দেখা যায়। পৃথিবীর বিভিন্ন দেশেই এটি বাণিজ্যিকভাবে ব্যাপক চাষকৃত উদ্ভিদ। সেই সাথে বনসাই হিসেবেও সাগু সাইকাস জনপ্রিয়। এটি মৃদু থেকে হালকা ঠান্ডায় বেঁচে থাকতে পারে, যদি মাটি শুকনো রাখা যায়। −১০ °সে (১৪ °ফা) তাপমাত্রার নিচে শৈত্যজনিত ক্ষত সৃষ্টি হতে পারে। সাগু সাইকাস উত্তরে মিসৌরির সেন্ট লুইস ও নিউ ইয়র্ক পর্যন্ত সামান্য যত্নেই শৈত্য সহ্য করে স্বাভাবিকভাবে বেড়ে উঠতে পারে। উভয় শহরই যুক্তরাষ্ট্রের কৃষি বিভাগের ৭বি অঞ্চলে অবস্থিত। নাতিশীতোষ্ণ আবহাওয়ায় সাগু সাইকাস শীতকালে পাতা ঝড়িয়ে দেয় এবং বসন্তের সাথে সাথে নতুন পাতা গজায়।
সাগু নিষ্কাশন
সাগু সাইকাসের মজ্জায় ভোজ্য শ্বেতসার থাকে, যা থেকে সাগু উৎপাদন করা হয়। তবে ব্যবহারের পূর্বে খুবই সতর্কতার সাথে মজ্জার বিষাক্ত উপাদানকে ধুয়ে বের করে আনতে হয়। সাইকাসের বিষাক্ততার জন্যই সাগু তৈরিতে অত্যন্ত সতর্কতা অবলম্বন করতে হয়। পাম গাছ থেকে তৈরি সাগুর মতোই সাইকাসের সাগুও একইভাবে ব্যবহার করা হয়। সাইকাসের কাণ্ড, মূল ও বীজ কেটে মজ্জাকে দানাদার গুঁড়ায় রূপান্তরিত করা হয়। এই গুঁড়াকে পরে বারবার সতর্কতার সাথে ধুয়ে বিষ বের করে আনা হয়। শ্বেতসারপূর্ণ অবশিষ্টাংশকে শুকিয়ে ও জ্বাল দিয়ে পাম গাছের সাবুদানা বা সাগুর মতোই এক ধরনের শ্বেতসার উৎপন্ন হয়। সাইকাসিন নামক বিষ থাকায় সাইকাসের বীজ খাওয়ার অনুপযোগী, এমনকি বারবার খুব ভালোভাবে ধোয়ার পরও বিষ থেকে যেতে পারে। সাইকাসিন বিষের প্রভাবে পেশিকোষের পার্শ্বীয় কাঠিন্য (অ্যামায়োট্রফিক ল্যাটারাল স্ক্লেরোসিস), পারকিনসন, প্রোস্টেট ক্যান্সার ও ফাইব্রোল্যামেলার হেপাটোসেলুলার কারসিনোমা প্রভৃতি হতে পারে।
অলাকাস্পিস (Aulacaspis yasumatsui) নামক আঁইশাকার এক ধরনের পোকা সাগু সাইকাস থেকে খাবার গ্রহণ করে। এই পোকা দমন করা না গেলে সম্পূর্ণ উদ্ভিদটিকেই ধ্বংস করে দিতে পারে।
রাসায়নিক উপাদান
থাম্ব|বাম|একটি পূর্ণ বিকশিত সাগু সাইকাস
সাগু সাইকাসের পাতার জলীয়-অ্যালকোহলীয় নিষ্কাশন থেকে অ্যালকালয়েড, স্টেরয়েড ও ট্যানিন এবং ক্লোরোফর্ম নিষ্কাশন থেকে স্যাপোনিন, ট্যানিন ও চিনির উপস্থিতি নির্ণয় করা যায়। কচি পাতায় বাইফ্ল্যাভোনয়েডও থাকে। এস্ট্রাগল পুং ও স্ত্রী কোণ থেকে নির্গত প্রধান উদ্বায়ী যৌগ।
বিষাক্ততা
থাম্ব|মোহালিতে সাগু সাইকাস
সাইকাস থেকে নিষ্কাশিত সাগু মানুষসহ প্রাণিদের জন্য অত্যন্ত বিষাক্ত। বিশেষত পোষা প্রাণিরা খাদ্য বিবেচনায় সাইকাস খেয়ে থাকতে পারে। সাইকাসের বিষ পেটে যাওয়ার ১২ ঘণ্টার মধ্যে বিষের প্রভাব, যেমন বমি, উদরাময়, দুর্বলতা, খিচুনি, যকৃতে বিষক্রিয়াজনিত যকৃতের বৈকল্য, জন্ডিস, সিরোসিস বা অন্ত্রের সংকোচন, অ্যাসিটেস ইত্যাদি দেখা যেতে শুরু করে। প্রাণিদেহে নীলাভ দাগ দেখা যায়, নাক থেকে রক্ত পড়তে পারে (অ্যাপিট্যাক্সিস), রক্তপূর্ণ মল হতে পারে (মেলেনা), রক্তাভ শিটা (হেমাটোশেজিয়া) বা সন্ধিতে রক্তক্ষরণ (হেমারথ্রোসিস) হতে পারে। প্রাণির প্রতি নিষ্ঠুরতা প্রতিরোধে মার্কিন সোসাইটির প্রাণি বিষ নিয়ন্ত্রণ কেন্দ্রের সমীক্ষা মতে, সাইকাসের বিষ পেটে গেলে ৫০ থেকে ৭০% ক্ষেত্রে প্রাণির মৃত্যু ঘটে। সাগু সাইকাসের সামান্যতম অংশ পেটে গেলেও ডাক্তার বা বিষ প্রতিষেধক কেন্দ্রে তৎক্ষণাৎ যোগাযোগ করা উচিত। সাইকাসের পেটে গেলেই আভ্যন্তরীণ স্থায়ী রক্তক্ষরণ এমনকি মৃত্যু পর্যন্ত হতে পারে।
সাগু সাইকাসের প্রায় সবটুকু অংশই বিষাক্ত; তবে বীজে সাইকাসিন বিষের মাত্রা বেশি। সাইকাসিন পরিপাকগহ্বরে জ্বালাপোড়া সৃষ্টি করে, এমনকি বেশি মাত্রায় সেবনে যকৃৎ বিকল হয়ে যেতে পারে। এছাড়া বিটা-মিথাইলঅ্যামিনো এল-অ্যালানিন নামক একটি নিউরোটক্সিক অ্যামিনো অ্যাসিড এবং গবাদি পশুর পশ্চাৎপদের পক্ষাঘাতের জন্য দায়ী আরেকটি অজ্ঞাত বিষ প্রত্যক্ষ করা যায়।
প্রীতি আসরানি
প্রীতি আসরানি একজন ভারতীয় অভিনেত্রী, যিনি মূলত তেলুগু ভাষার চলচ্চিত্রে অভিনয় করেন। তিনি সান টিভিতে সম্প্রচারিত তামিল ভাষার ধারাবাহিক মিন্নালে-তে মুখ্য চরিত্রে অভিনয় করেছেন তিনি প্রেসার কুকার (২০২০)-এ মুখ্য অভিনেত্রী হিসেবে চলচ্চিত্রে অভিষেক করেছিলেন।
রাজত্ব
রাজত্ব হচ্ছে ২০১৪ সালে মুক্তিপ্রাপ্ত একটি ঢালিউড অপরাধ-মারপিটধর্মী থ্রিলার চলচ্চিত্র। চলচ্চিত্রটি পরিচালনা ইফতেখার চৌধুরী ও প্রযোজনা করেছেন ফ্যাটম্যান ফিল্মস। এতে কেন্দ্রীয় চরিত্রে অভিনয় করেছেন শাকিব খান ও ইয়ামিন হক ববি। চলচ্চিত্রটির সংগীত পরিচালনা করেছেন অদিত ওজবার্ট।
গল্প
সম্রাট একজন স্থানীয় গুন্ডা, তিনি কেবল তার তিন বন্ধুর সাথেই কাজ করেন এবং যে কোনও লোক তার অঞ্চলে ব্যবসা করার অভিযোগ আনেন। তিনি যখন তার অঞ্চলে ব্যবসায়ের জন্য চার্জ দেওয়া থেকে বিরত করেন, তখন তিনি শহরের আরও বড় গুন্ডা দলের সাথে লড়াইয়ে নামেন। নিশ্চিত শ্যুটআউটে সম্রাট তার সমস্ত লোককে হত্যা করে এবং তাকে গ্রেপ্তার করে।
কিছুদিন পর তার মা গ্রাম থেকে তার সাথে দেখা করতে আসেন এবং তিনি ভাবেন যে তিনি তার বাবার মতো একজন পুলিশ অফিসার। তিনি যখন তার বাবার মোটরসাইকেলটি শোমরতের যত্নের সাথে রেখেছেন দেখেন তখন তিনি আবেগপ্রবণ হন। এক রাতে তার বাইকটি মাঝখানে ভেঙে যায় এবং সে এটি একটি লোকালের বাড়িতে পার্ক করে রেহেনাকে দেখে এবং সঙ্গে সঙ্গে তার প্রেমে পড়ে যায়। পরের দিন, যখন সে তার বাড়িতে বাইকটি নিয়ে যায়, সে জানায় যে সে বাইকটি দিতে পারে না। কারণ জিজ্ঞাসা করার পরে, তিনি উত্তর দিতে অস্বীকার করেছেন। সুতরাং, তিনি থানায় অভিযোগ দায়ের করেন তবে নিরর্থক। তারপরে তিনি স্থানীয় গ্যারেজ এবং বাইক চোরদের আস্তানাগুলি অনুসন্ধান করেন, কিন্তু খুব বৃথাও। তারপরে তিনি তার বাইকটি সম্পর্কে জানতে রেহানাকে উজ্জীবিত করার চেষ্টা করেন।
এরই মধ্যে, রেহানার বোন টিলোনা অসুস্থ হয়ে পড়ে এবং তাকে হাসপাতালে নিয়ে যাওয়া হয়, যেখানে জানা যায় যে শলোমতের বাইকটি ভেঙে যাওয়ার দিন তুলনামকে ধর্ষণ করা হয়েছিল, আন্তর্জাতিক গ্যাংস্টার জুয়ালার ভাইও যে তার বাইকটি চুরি করেছিল। তিনি প্রতিশোধ নেওয়ার শপথ করেছিলেন এবং তাই তিনি তাদের খারাপভাবে মারেন এবং ধর্ষককে একজন দুর্নীতিবাজ অফিসার ইনচার্জ (ওসি) এর অধীনে থানায় নিয়ে যান এবং তাকে গ্রেপ্তার করেন। এই অ্যাকশনের কারণে রেহেনা শমরতের প্রেমে পড়ে।
এদিকে, জুয়েল এই বিষয়টি জানতে পেরে তার লোককে শোমরতকে হত্যা করার জন্য পাঠায় কিন্তু তা করতে পারছে না। ওসি জুয়ালার সাথে হাত মিলিয়ে ভাইকে ছেড়ে দেয়। এই ধাক্কায় তাদের বাবা মারা যান। জুয়ালা তার দু'জন বোনকে হত্যা করার জন্য লোক পাঠায় তবে শমরাত তার দ্বারা রক্ষা পান। এদিকে, গুন্ডা তারপরে সেই ডাক্তারকে কিনে দেয় যিনি তুলোনার চিকিৎসা পরীক্ষা করেছিলেন এবং প্রতিবেদনগুলিতে হেরফের করেছেন। জুলার ভাই ও ছেলে তখন শমরতকে হত্যার চেষ্টা করলেও নিজেকে বাঁচায়।
সংগীত
রাজত্ব চলচ্চিত্রের সংগীত পরিচালনা করেছেন অদিত ওজবার্ট এবং এর সবগুলো গানের গীত রচনা করেছেন সোহেল আরমান ও জীবন। চলচ্চিত্রটিতে সর্বমোট পাঁচটি গান রয়েছে। তন্মধ্যে, "মনের মাঝে" গানটি প্রচারণামূলক একক হিসাবে ২০১৩ সালের ১২ নভেম্বর প্রকাশিত হয়, এবং "তোমাকে ভালোবাসি" গানের ভিডিও ২০১৪ সালের ২ মার্চ ইউটিউবে মুক্তি পায়।
নেলসন সেমেদো
নেলসন কাব্রাল সেমেদো (জন্মঃ ১৬ নভেম্বর ১৯৯৩) একজন পর্তুগিজ পেশাদার ফুটবলার যিনি স্পেনের লা লিগার দল বার্সেলোনা এবং পর্তুগাল জাতীয় দল এর হয়ে রাইট ব্যাক হিসেবে খেলেন।
সেমেদোর পেশাদার জীবন শুরু হয় পর্তুগালের ক্লাব সিন্ত্রেনসে তে ২০১১ সালে। ২০১২ সালে তিনি বেনফিকায় যোগ দেন। ২০১২-১৩ মৌসুমে তাকে পর্তুগালের ফাতিমায় ধারে পাঠানো হয়। ২০১৫ সাল থেকে সেমেদো বেনফিকার মূল দলে খেলা শুরু করেন। ২০১৭ সালে বার্সেলোনা তাকে ৩ কোটি ৫ লক্ষ ইউরোর বিনিময়ে কিনে নেয়।
২০১৫ সালে সার্বিয়া জাতীয় দল এর বিপক্ষে তার পর্তুগাল জাতীয় দল এ অভিষেক হয়। তিনি পর্তুগালের ফিফা কনফেডারেশন্স কাপ ২০১৭ দলের সদস্য ছিলেন যেখানে পর্তুগাল তৃতীয় স্থান অর্জন করে। তিনি পর্তুগাল দলের হয়ে ২০১৮–১৯ উয়েফা নেশনস লিগ জয় করেন।
শ্রীরাধা বন্দ্যোপাধ্যায়
শ্রীরাধা বন্দ্যোপাধ্যায় (শ্রীরাধা ব্যানার্জি) হলেন একজন ভারতীয় বাঙালি গায়িকা। তিনি পশ্চিমবঙ্গের বাসিন্দা। তিনি বিশেষত রবীন্দ্রসঙ্গীতে তাঁর দক্ষতার জন্য পরিচিত। পশ্চিমবঙ্গের একটি সঙ্গীতপ্রেমী পরিবারে জন্মগ্রহণকারী শ্রীরাধা বন্দ্যোপাধ্যায়ের পিতা হলেন সুন্দর নারায়ণ বন্দ্যোপাধ্যায় এবং মাতা প্রতিমা বন্দ্যোপাধ্যায়। শ্রীরাধার বড় বোন রূপরেখা এবং ছোট বোন রাজশ্রীও প্রতিভাবান গায়িকা।
শ্রীরাধা বন্দ্যোপাধ্যায় শুধু রবীন্দ্রনাথ ঠাকুরের রচিত গানই গেয়েছেন না, অন্যান্য গীতিকারদের গানেও কণ্ঠ দিয়েছেন। সঙ্গীত অ্যালবামের ক্ষেত্রে তাঁর অবদান ছাড়াও, তিনি চলচ্চিত্রে প্লেব্যাক গায়িকা হিসাবেও কাজ করেছেন।
তার কয়েকটি উল্লেখযোগ্য অ্যালবামের মধ্যে রয়েছে আগমনীর আঙিনায় (২০০১), চির-অচেনা পরদেশী (২০০৪), টুপুর টুপুর নূপুর বাজে (২০০৮), আমার মা (২০০৮), হৃদয়ের কথা (২০১০), ত্রিযামা (২০১৩), অসময়ের কুহু (২০১৬), আলোর অমল কমলখানি (২০২১), আমার হিয়ার মাঝে (২০২১), এক সমুদ্র ভালোবাসা (২০২২), ইত্যাদি। তিনি 'মহামিলন' (১৯৮৭), 'পথে যেতে যেতে' (১৯৮৮), 'সুজন সখী' (১৯৯৫), 'জুয়ারি' (২০০৯), 'কাল মধুমাস' (২০১৩), ইত্যাদি চলচ্চিত্রে কণ্ঠশিল্পী হিসেবে কাজ করেছেন।
তাঁর কর্মজীবন জুড়ে, শ্রীরাধা বন্দ্যোপাধ্যায় তাঁর প্রতিভার জন্য বেশ কয়েকটি পুরস্কার পেয়েছেন। তিনি ১৯৯৬ সালে বিএফজেএ পুরস্কার পেয়েছেন সেরা নারী নেপথ্য সঙ্গীতশিল্পী হিসেবে 'বউমণি' চলচ্চিত্রে গান গেয়ে। তিনি ২০১৭ সালে মিরচি মিউজিক অ্যাওয়ার্ডস (বাংলা) আসরে 'আমি তো বুঝিনি ঠিক' গানটির জন্য সেরা নারী কণ্ঠশিল্পীর পুরস্কার পেয়েছেন। ২০১৮ সালে তিনি বঙ্গভূষণ পুরস্কার লাভ করেন।
হাইতি
থাম্ব|259x259পিক্সেল|হাইতির টপোগ্রাফিকাল ম্যাপ হাইতি (Haïti আইতি, Ayiti) পশ্চিম ভারতীয় দ্বীপপুঞ্জের স্বাধীন দ্বীপরাষ্ট্র। এর সরকারি নাম হাইতি প্রজাতন্ত্র (République d'Haïti রেপ্যুব্লিক দাইতি, Repiblik d Ayiti রেপিব্লিক দাইতি)। ক্যারিবীয় সাগরের হিস্পানিওলা দ্বীপের পশ্চিম এক-তৃতীয়াংশ এলাকা নিয়ে রাষ্ট্রটি গঠিত। দ্বীপের বাকী অংশে ডোমিনিকান প্রজাতন্ত্র অবস্থিত। ১৮০৪ সালে হাইতি লাতিন আমেরিকার প্রথম স্বাধীন দেশ হিসেবে আবির্ভূত হয়। এটিই দাসদের সফল বিপ্লবের ফলে সৃষ্ট একমাত্র রাষ্ট্র। হাইতি প্রথমে স্পেনীয় ও পরে ফরাসি উপনিবেশ ছিল। হাইতির সংখ্যাগরিষ্ঠ আফ্রিকান দাসেরা ফরাসি ঔপনিবেশিকদের উৎখাত করলে হাইতি স্বাধীনতা লাভ করে। পর্তোপ্রাঁস দেশটির রাজধানী ও বৃহত্তম শহর।
এই পাহাড়ি দেশটি একসময় অরণ্যে আবৃত ছিল। বেশির ভাগ গাছই কেটে ফেলা হয়েছে, যার ফলে মৃত্তিকার ক্ষয় ঘটেছে। পল্লী অঞ্চলে কৃষকেরা পাহাড়ের পাদদেশে ক্ষুদ্রাকার জমিতে চাষবাস করে। অপুষ্টি ও বেকারত্ব হাইতির বড় সমস্যা।
সমগ্র ইতিহাস জুড়ে হাইতির জনগণ দুই ভাগে বিভক্ত। একদিকে আছে ক্ষুদ্র একটি শিক্ষিত অভিজাত শ্রেণী, যারা বেশির ভাগ সম্পদ ও রাজনৈতিক ক্ষমতার অধিকারী। অন্যদিকে আছে বিশাল নিম্নবিত্ত শ্রেণী যাদের কোন ক্ষমতা নেই। বর্তমানে হাইতি পশ্চিম গোলার্ধের সবচেয়ে দরিদ্র দেশ। অনেক হাইতীয় দেশ ছেড়ে চলে গেছেন।
হাইতির রাজনৈতিক অস্থিতিশীলতার ইতিহাস দীর্ঘ। দেশটিতে অনেকগুলি স্বৈরশাসক শাসন করেছেন। এদের মধ্যে ফ্রঁসোয়া দুভালিয়ে-র নাম উল্লেখযোগ্য। ২১শ শতকের প্রারম্ভে এসে হাইতি একটি গ্রহণযোগ্য সরকার প্রতিষ্ঠা এবং জনগণের অর্থনৈতিক ও সামাজিক অবস্থা উন্নয়নের চেষ্টা করছে।
এ কে এম নূরুল ইসলাম
এ কে এম নূরুল ইসলাম (১ আগস্ট ১৯১৯ - ১৪ নভেম্বর ২০১৫) বাংলাদেশী রাজনীতিবিদ যিনি উপরাষ্ট্রপতি ও হাইকোর্টের বিচারপতি ছিলেন। তিনি আইনমন্ত্রী ও শিক্ষামন্ত্রী হিসেবেও দায়িত্ব পালন করেন। তিনি ছিলেন বাংলাদেশের দ্বিতীয় প্রধান নির্বাচন কমিশনার।
প্রাথমিক জীবন
এ কে এম নূরুল ইসলাম ১ আগস্ট ১৯১৯ সালে মানিকগঞ্জের হরিরামপুরের পূর্ব খলিলপুর গ্রামে জন্মগ্রহণ করেন। তিনি ১৯৪১ সালে ম্যাট্রিকুলেট পাশ করেন। ১৯৪৫ সালে ঢাকা বিশ্ববিদ্যালয় থেকে ইংরেজিতে অনার্স সহ বিএ ডিগ্রী নিয়ে কলকাতা বিশ্ববিদ্যালয়ে ইংরেজি সাহিত্যে ভর্তি হয়ে ১৯৪৭ সালে এমএ পাশ করেন।
তার স্ত্রী জাহানারা আরজু একুশে পদক প্রাপ্ত কবি ও সাহিত্যিক ছিলেন। বড় ছেলে মো. আশফাকুল ইসলাম হাই কোর্ট বিভাগের বর্তমান বিচারপতি। ছোট ছেলে মোহাম্মদ জাহিনুল ইসলাম একজন প্রকৌশলী। একমাত্র মেয়ে মিনারা জামান একজন অধ্যাপিকা।
কর্মজীবন
নুরুল তৎকালীন পূর্ব পাকিস্তানের ঢাকা হাইকোর্টের অতিরিক্ত বিচারপতি হিসেবে ২১ অক্টোবর ১৯৬৮ সালে শপথ গ্রহণ করেন এবং ১৯৭০ সালে স্থায়ী বিচারপতি নিযুক্ত হন। ৮ জুলাই ১৯৭৭ থেকে ১৭ মে ১৯৮৫ পর্যন্ত তিনি বাংলাদেশের প্রধান নির্বাচন কমিশনার ছিলেন।
তিনি ঢাকা সিটি ‘ল’ কলেজের প্রতিষ্ঠাতা এবং সিনিয়র অধ্যাপক ছিলেন।
বাংলাদেশ গণপরিষদ
বাংলাদেশ গণপরিষদ হল বাংলাদেশের গণপ্রতিনিধিদের সমন্বয়ে গঠিত হয় গণপরিষদ। এটি ১৯৭১ থেকে ১৯৭৩ সাল পর্যন্ত বাংলাদেশ অস্থায়ী সংসদ হিসেবে ছিল। ১৯৭২ সালে এটি বাংলাদেশের সংবিধানের খসড়া প্রণয়ন ও গ্রহণ করে।
এ কে এম নূরুল ইসলাম
রাজনৈতিক জীবন
১৯৯৬ সালে তিনি বাংলাদেশ আওয়ামী লীগে যোগ দিয়ে ১২ জুন ১৯৯৬ সালের সপ্তম জাতীয় সংসদ নির্বাচনে মানিকগঞ্জ-২ আসন থেকে পরাজিত হয়ে ছিলেন।
বাংলাদেশ গণপরিষদ
গণপরিষদ গঠন
১৯৭২-এর জানুয়ারির ১১ তারিখ গণপ্রজাতন্ত্রী বাংলাদেশের রাষ্ট্রপ্রধান শেখ মুজিবুর রহমান কর্তৃক স্বাক্ষরিত “বাংলাদেশের অস্থায়ী সংবিধান আদেশ, ১৯৭২” জারি করা হয়। এই আদেশ বলে বাংলাদেশের জনগণের অভিপ্রায় অনুসারে সংসদীয় গণতান্ত্রিক ব্যবস্থা অবলম্বিত হয় এবং শেখ মুজিবুর রহমান প্রধানমন্ত্রীর দায়িত্বভার গ্রহণ করেন। পরে রাষ্ট্রপতি বিচারপতি আবু সাইদ চৌধুরী ১৯৭২ সালের ২৩শে মার্চ গণপরিষদ আদেশ জারি করেন। এবং তা ১৯৭১ সালের ২৬শে মার্চ থেকে কার্যকরী বলে ঘোষিত হয়।
এ কে এম নূরুল ইসলাম
ব্যক্তিগত জীবন
তার স্ত্রী একুশে পদক বিজয়ী কবি জাহানারা আরজু। তাদের চার সন্তান, মেয়ে প্রফেসর মারিনা জাহান এবং লুবনা জাহান, ছেলে বিচারপতি মোঃ আশফাকুল ইসলাম এবং ইঞ্জিনিয়ার মোহাম্মদ জহিরুল ইসলাম।
বাংলাদেশ গণপরিষদ
গণপরিষদ গঠন
এই আদেশ বলে, ৭ ও ১৭ ডিসেম্বর, ১৯৭০ সালের নির্বাচনের জাতীয় এবং প্রাদেশিক পরিষদের নির্বাচিত ৪৬৯-এর (জাতীয় পরিষদে ১৬৯ জন আর প্রাদেশিক পরিষদে ৩০০ জন) মধ্যে ৪০৩ জন সদস্য নিয়ে গণপরিষদ গঠিত হয়। ৪০৩ জনের মধ্যে ৪০০ জন সদস্য ছিল আওয়ামী লীগের আর ১ ছিল ন্যাপের আর ২ জন ছিল নির্দলীয়। গণপরিষদের প্রথম অধিবেশন বসে ১০ এপ্রিল ১৯৭২ সালে। অধিবেশনের সভাপতি ছিলেন মাওলানা আবদুর রশীদ তর্কবাগীশ। প্রথম অধিবেশনের শুরুতে শাহ আব্দুল হামিদ স্পীকার ও মোহাম্মদ উল্ল্যাহ ডেপুটি স্পীকার নির্বাচিত হন।
সংবিধান কমিটি গঠন ও কমিটি কর্তৃক খসড়া প্রণয়ন
১৯৭২ সালের ১১ এপ্রিল গণপরিষদের প্রথম অধিবেশনের দ্বিতীয় দিনে ৩৪ সদস্য বিশিষ্ট “খসড়া সংবিধান-প্রণয়ন কমিটি” গঠিত হয়। তাঁরা হলেন:
১৭ এপ্রিলের এই কমিটির প্রথম বৈঠক অনুষ্ঠিত হয়। কমিটি জনগণের সকল অংশের মতামত ও পরামর্শ গ্রহণের জন্য গণপ্রজাতন্ত্রী বাংলাদেশের জন্য একটি খসড়া সংবিধান প্রণয়নকালে কমিটি কর্তৃক বিবেচনার জন্য যেকোন প্রতিষ্ঠান এবং এই ব্যাপারে আগ্রহী যে কোন ব্যক্তির নিকট হতে লিখিত প্রস্তাব আহ্বান করে। এইরূপ সকল প্রস্তাব ১৯৭২ সালের ৮ই মের মধ্যে বাংলাদেশ গণপরিষদের খসড়া সংবিধান-প্রণয়ন কমিটির সচিবের নিকট রেজিস্ট্রিকৃত ডাকযোগে পাঠানের অনুরোধ জানায়।
এরপর বিভিন্ন গণমাধ্যম, সংবাদপত্র, বেতার ও টেলিভিশন ইত্যাদির মাধ্যমেও প্রস্তাব পাঠানোর আমন্ত্রণ জানানো হয়। এর ফলে কমিটি ৯৮টি স্মারকলিপি লাভ করে যা কমিটির সদস্যদের কাছে পেশ করা হয়। এপ্রিলের ১৭ থেকে ২৯ তারিখ পর্যন্ত কমিটির ১৩টি ও মে মাসের ১০ থেকে ২৫ তারিখ পর্যন্ত ১৬টি বৈঠক অনুষ্ঠিত হয়। ২৯টি বৈঠকে প্রতিটি খসড়া বিধান নিয়ে আলোচনা হয় এবং বিভিন্ন দেশের সংবিধান পর্যালোচনা করা হয়।
বেশীর ভাগ অনুচ্ছেদ ও দফা সম্পর্কে সিদ্ধান্ত সর্বসম্মত হয়। কিছু ক্ষেত্রে উপস্থিত সদস্যদের সংখ্যাগরিষ্ঠ মতানুযায়ী সিদ্ধান্ত গৃহীত হয়। ১৯৭২-এর মে মাসের ২৫ তারিখে অনুষ্ঠিত কমিটির সভায় সিদ্ধান্ত গৃহীত হয় যে, খসড়া বিধানাবলী নিয়ে সদস্যগণ যে সব সিদ্ধান্তে উপনীত হয়েছেন, তার ভিত্তিতে সংবিধানের একটি পূর্ণাঙ্গ খসড়া প্রস্তুত করা হবে। সিদ্ধান্ত অনুযায়ী একটি পূর্ণাঙ্গ খসড়া প্রস্তুত করা হয় এবং জুনের ৩ তারিখে কমিটি বৈঠকে তা উপস্থাপন করা হয়। কমিটি এই খসড়াটি দফাওয়ারী পর্যালোচনা করে জুনের ১০ তারিখে কমিটি কর্তৃক খসড়া সংবিধান অনুমোদিত হয়।
এরপর খসড়া সংবিধানের পাঠ আইনগত খসড়া রচনাকারীদের এবং বাংলা ভাষার পণ্ডিতদের দিয়ে পরীক্ষা করানো হয় ও তাঁদের পরামর্শ অনুযায়ী পরিমার্জিত খসড়া সংবিধানের একটি পাঠ আগস্টের ১০ তারিখ কমিটি বৈঠকে উপস্থিত করা হয়। আগস্টের ১০ থেকে সেপ্টেম্বরের ১ তারিখ এবং সেপ্টেম্বরের ৯ থেকে অক্টোবরের ১১ তারিখ পর্যন্ত কমিটি পুনরায় এই পাঠের পর্যালোচনা করে। কোন কোন বিষয়ে কমিটির ৬ জন সদস্য সংখ্যগরিষ্ঠ মত সমর্থন করেননি এবং মতানৈক্যমূলক মন্তব্য সংযোজন করার অভিপ্রায় জ্ঞাপন করেন। চূড়ান্তরূপে গ্রহণ করার জন্য কমিটি এ বিষয়ে মতানৈক্যমূলক মন্তব্য সংযোজনসহ একটি রিপোর্ট প্রস্তুত করে ও খসড়াটি বাংলাদেশ গণপরিষদে পেশ করার সিদ্ধান্ত নেয়।
খসড়া সংবিধান পেশ
১৯৭২-এর অক্টোবরের ১২ তারিখ গণপরিষদের দ্বিতীয় অধিবেশনে স্পীকার মোহাম্মদউল্লাহ দিনের ৪ নং কর্মসূচী অনুযায়ী খসড়া সংবিধান প্রণয়ন কমিটির সভাপতি কামাল হোসেন কে রিপোর্টসহ খসড়া সংবিধান বিল পেশ করার অনুরোধ করেন। কমিটির দায়িত্বপ্রাপ্ত সভাপতি বলেন:
সংবিধানে যেন জনগণের আশা-আকাঙ্ক্ষা প্রতিফলিত হয়, সেজন্য খসড়া সংবিধানের প্রস্তাবনায় বলা হয়:
খসড়া সংবিধানে আরো বলা হয় যে, গণতন্ত্র প্রতিষ্ঠার প্রতিশ্রুতি পূর্ণ করার উদ্দেশ্যে ১৯৪৮ খ্রিস্টাব্দে জাতিসংঘ কতর্ক ঘোষিত “মানবাধিকারের সার্বজনীন ঘোষণাপত্র”-এ লিপিবদ্ধ মৌলিক মানবাধিকারসমূহ হুবহু সংরক্ষিত করে এই খসড়ার তৃতীয় ভাগে মৌলিক অধিকার বিধানাবলী সংযোজন করা হয়। আর আইন সভা গঠনের ব্যবস্থা করা হয়েছে অন্যূন আঠারোো বছর বয়স্ক নাগরিকদের ভোটাধিকারের ভিত্তিতে প্রত্যক্ষ নির্বাচনের মাধ্যমে। নির্বাহী ক্ষমতা প্রয়োগের ভার অর্পিত হয়েছে প্রধানমন্ত্রীর নেতৃত্বে গঠিত মন্ত্রিসভার উপর; আর এই মন্ত্রিসভাকে যৌথভাবে সংসদের কাছে দায়বদ্ধ রাখা হয়। আরো ব্যবস্থা করা হয় যে, রাষ্ট্রপতি হবেন সাংবিধানিক প্রধান; তার ক্ষমতা ও পরিধি কি হবে, তা খসড়ায় বিধিবদ্ধ করা হয়। এই খসড়ায় নিরপেক্ষ ও স্বাধীন বিচার বিভাগ প্রতিষ্ঠা এবং রাষ্ট্রের নির্বাহী বিভাগ থেকে বিচার বিভাগকে পৃথক করার ব্যবস্থা করা হয়। সংসদীয় গণতন্ত্রের সুষ্ঠু পরিচালনার জন্য যে সব পদ ও দপ্তর অপরিহার্য বলে মনে করা হয়, সে সব পদ ও দপ্তর সৃষ্টির ব্যবস্থা করা হয়। এর মধ্যে উল্লেখযোগ্য হলো এটর্নি-জেনারেল, মহা হিসাব-নিরীক্ষক ও পরীক্ষকের পদ এবং নির্বাচন কমিশন ও সরকারী কর্ম কমিশন দপ্তর।
হাতেলেখা খসড়া সংবিধান বিল পেশ করার পর গণপরিষদ নেতা বঙ্গবন্ধু শেখ মুজিবুর রহমান কমিটিকে ধন্যবাদ জানিয়ে তাঁর ভাষণে বলেন:
সংবিধান বিল উত্থাপন প্রসঙ্গে আইনমন্ত্রী ও কমিটির সভাপতি কামাল হোসেন তাঁর বক্তৃতায় বলেন:
সংবিধান-বিলের ওপর সাধারণ আলোচনা
১৯৭২-এর অক্টোবরের ১২ তারিখ বাংলাদেশ গণপরিষদে সংবিধান বিল পেশ করার পর সাত দিন ধরে জাতীয় দৈনিকগুলোতে ধারাবাহিকভাবে খসড়া সংবিধানের পূর্ণ বিবরণ প্রকাশ করার ব্যবস্থা করা হয়। অক্টোবরের ১৯ তারিখ গণপরিষদে সংবিধান বিষয়ে সাধারণ আলোচনা আরম্ভ হয়। খসড়া সংবিধান প্রণয়ন কমিটির সভাপতি কামাল হোসেন এদিন সংবিধান-বিলটি অবিলম্বে বিবেচনার জন্য পরিষদের স্পীকারকে অনুরোধ করেন এবং স্পীকার সংবিধান-বিলটি অবিলম্বে বিবেচনার জন্য পরিষদ সদস্যদের সাধারণ আলোচনার আহ্বান জানান।
সাধারণ আলোচনার শুরুতেই পরিষদের ন্যাপ দলীয় একমাত্র বিরোধী সদস্য সুরঞ্জিৎ সেনগুপ্ত বলেন:
সুরঞ্জিৎ সেনগুপ্তের প্রস্তাবকে সমর্থন করে অতঃপর পার্বত্য চট্টগ্রাম থেকে নির্বাচিত নির্দলীয় সদস্য মানবেন্দ্র নারায়ণ লারমা বলেন:
১৯৭২-এর অক্টোবরের ৩০ তারিখ পর্যন্ত সংবিধান-বিলের ওপর সাধারণ আলোচনা অব্যাহত থাকে। সংযোজন-বিয়োজনের পর অতঃপর অক্টোবরের ৩১ তারিখ থেকে সংবিধান-বিল বিবেচনার দফাওয়ারী পাঠ শুরু হয়। গণপরিষদে পেশকৃত খসড়া সংবিধানের প্রতিটি দফা স্পীকার পরিষদ সদস্যদের উদ্দেশ্যে পাঠ করেন এবং দফাটি সম্পর্কে সদস্যগণের কোনরূপ ভিন্নমত বা সংশোধনী থাকলে সেটা নিয়ে অনুপুঙ্খ আলোচনার পরই কেবল ভোটাভুটির মাধ্যমে তার নিষ্পত্তি বিধান করে দফাটি গৃহীত হয়। এরপর নভেম্বরের ৩ থেকে শুরু হয় দফাওয়ারীভাবে সংবিধান-বিল আলোচনা। একটানা চলে মাঝ রাতের বিরতি দিয়ে পরদিন ৪ তারিখ সকাল ১১-৩০ মিনিটে অধিবেশন পুনরায় আরম্ভ হয়। আলোচনা-পর্যালোচনার সমাপ্তিতে প্রস্তাবনা থেকে শুরু করে চতুর্থ তফসিল পর্যন্ত পৃথক পৃথকভাবে সকল দফা ধ্বনি-ভোটে গৃহীত হয়। কমিটির সভাপতি কামাল হোসেন স্পীকারের অনুমতিক্রমে প্রস্তাব করেন যে, স্পীকার গণপরিষদ সদস্যদের উদ্দেশে কমিটির সভাপতির প্রস্তাবের প্রতিধ্বনি করেন।
নেতা, বিরোধী দলীয় ও নির্দলীয়র বক্তব্য
চূড়ান্তরূপে সংবিধান গৃহীত হওয়ার পূর্বে সংবিধান-বিলের উপর বক্তব্য প্রদান করার অনুমতি চান যথাক্রমে সুরঞ্জিৎ সেনগুপ্ত এবং মানবেন্দ্র নারায়ণ লারমা। ন্যাপ দলীয় গণপরিষদ সদস্য সুরঞ্জিৎ সেনগুপ্ত তাঁর বক্তৃতায় বলেন:
নির্দলীয় সদস্য মানবেন্দ্র নারায়ণ লারমা তাঁর বক্তৃতায় বলেন:
গণপরিষদ নেতার নীতি-নির্ধারণী বক্তৃতার পর খসড়া সংবিধান প্রণয়ন কমিটির সভাপতি কামাল হোসেন তাঁর বক্তৃতায় বলেন:
সংবিধান-বিল অনুমোদন
কমিটির সভাপতি কামাল হোসেন তাঁর বক্তৃতার সমাপ্তি টেনে বলেন,
সংবিধান বিষয়ে দীর্ঘ আলোচনা-পর্যালোচনা শেষে গণপরিষদের স্পীকার গণপ্রতিনিধিবৃন্দের উদ্দেশে বলেন, প্রস্তাবটি পরিষদে স্থিরীকৃত-আকারে সংবিধান-বিল হিসেবে পাস হয়। এরপর “বিলের প্রস্তাবনা, সংক্ষিপ্ত শিরনামা, সূচীপত্র, তফসিল, সকল অনুচ্ছেদ, দফা, উপ-দফা, বিষয়বস্তু” সংবিধান-বিলের অংশ বলে নবেম্বর ৪, ১৯৭২-এ ধ্বনি-ভোটে গৃহীত হয়। মোট ২১টি অধিবেশনে ২০৮ দিনে বাংলাদেশের সংবিধান প্রণয়ন করা হয়।
হাতেলেখা সংবিধান
১৯৭২-এর ডিসেম্বরের ১২ তারিখ প্রধানমন্ত্রীর দপ্তর গণভবনে শেখ মুজিবুর রহমানের সঙ্গে শিল্পাচার্য জয়নুল আবেদিনের নেতৃত্বে সাক্ষাৎ করেন ৬ সদস্যের শিল্পীবৃন্দের এক প্রতিনিধি দল। তাঁদের সঙ্গে ছিলেন সংবিধান প্রণয়ন কমিটির সভাপতি ও আইনমন্ত্রী কামাল হোসেন। প্রতিনিধি দলের নেতা জয়নুল আবেদিন হাতেলেখা সংবিধানের অনুলিপিটির প্রতিটি পাতায় অঙ্কিত চিত্রগুলো বঙ্গবন্ধুর কাছে উপস্থাপন করেন।
লন্ডনস্থ বাংলাদেশ হাই কমিশনের দ্বিতীয় সচিব, পেশাদার লিপিকর একেএম আবদুর রউফকে সংবিধান হাতে লেখার জন্য লন্ডন থেকে আনা হয়। নকশার কাজের দায়িত্বপ্রাপ্ত শিল্পীগণ বাংলা-মায়ের নয়ন-মনোহর মনোরম দৃশ্যগুলি চিত্রায়িত করেন। নদী-মেঘলা আকাশ, নৌকাবাইচ, মাঝি-মাল্লা, পাটচাষী, নবান্ন ও কৃষক-শ্রমিক মেহনতী মানুষের জীবনসহ মাতৃভূমির শোভা দলিলে প্রস্ফূটিত করেন শিল্পাচার্য।
হাতেলেখা সংবিধানে স্বাক্ষর-দান অনুষ্ঠান
বাংলাদেশ গণপরিষদের দ্বিতীয় অধিবেশনের অষ্টাদশ বৈঠক ১৯৭২ খ্রিস্টাব্দের ১৪ ডিসেম্বর, সকাল ৯টা ১০ মিনিটে স্পীকার মহম্মদুল্লাহর সভাপতিত্বে ঢাকাস্থ পরিষদ ভবনে আরম্ভ হয়। অধিবেশনের শুরুতে সংবিধান কমিটির সভাপতি এবং আইন ও সংসদ বিষয়ক মন্ত্রী কামাল হোসেন বলেন,
এরপর ধ্বনি-ভোটে প্রস্তাবটি গৃহীত হলে স্পীকার দিনের কার্যসূচির দ্বিতীয় দফা অর্থাৎ স্বাক্ষর-দান অনুষ্ঠান শুরু করেন।
এ-পর্যায়ে স্পীকার বলেন,
তখন শেখ মুজিবুর রহমান প্রথমে সংবিধানের বাংলা এবং পরে ইংরেজি পাঠে স্বাক্ষর-দান করেন। এর পর পর যথাক্রমে পরিষদ উপনেতা ও শিল্পমন্ত্রী সৈয়দ নজরুল ইসলাম এবং অর্থ ও পরিকল্পনামন্ত্রী তাজউদ্দীন আহমদ স্বাক্ষর-দান করার পর অন্য সদস্যবৃন্দ স্বাক্ষর-দান অব্যাহত রাখেন এবং পরদিন ১৫ ডিসেম্বর পর্যন্ত তা প্রলম্বিত হয়। ১৫ ডিসেম্বর, ১৯৭২ সকাল ১০টায় পুনরায় অধিবেশন আরম্ভ হয় এবং যেসব সদস্য স্বাক্ষর-দান করেননি তাঁদের স্বাক্ষর-দানের পর স্পীকার স্বাক্ষর-দান অনুষ্ঠানের আনুষ্ঠানিক পরিসমাপ্তি ঘোষণা করেন।
গণপরিষদ বিলুপ্তি
হাতেলেখা সংবিধানে স্বাক্ষর-দান শেষ হবার পর পরিষদ নেতা বঙ্গবন্ধুর বক্তৃতার পর স্পীকার বাংলাদেশ গণপরিষদের সিদ্ধান্ত ও অভিপ্রায় অনুযায়ী জাতীয় সঙ্গীত পরিবেশনের মধ্য দিয়ে রাত বারোটায় (১৬ ডিসেম্বর) পরিষদের বিলুপ্তি ঘোষণা করেন।
মিনিস্টার গ্রুপ রাজশাহী
মিনিস্টার গ্রুপ রাজশাহী হচ্ছে একটি ফ্রাঞ্চাইজ ভিত্তিক বাংলাদেশী টি২০ ঘরোয়া ক্রিকেট দল যারা ২০২০-২১ বঙ্গবন্ধু টি২০ কাপ প্রতিযোগিতায় প্রথম অংশ গ্রহণ করে। বাংলাদেশ ক্রিকেট বোর্ড (বিসিবি) ২ কোটি টাকার বিনিময়ে দলটির মালিকানা মিনিস্টার গ্রুপের কাছে বিক্রয় করে।
খেলোয়াড়
১২ নভেম্বর ২০২০ তারিখে অনুষ্ঠিত খেলোয়াড় ড্রাফটে মিনিস্টার গ্রুপ রাজশাহীর সাথে যুক্ত হওয়া খেলোয়াড়গন নিম্নরূপ
মানি হাইস্ট: কোরিয়া – জয়েন্ট ইকোনমিক এরিয়া
মানি হাইস্ট: কোরিয়া – জয়েন্ট ইকোনমিক এরিয়া হলো একটি আসন্ন দক্ষিণ কোরীয় টেলিভিশন ধারাবাহিক, যা একই নামের স্পেনীয় ডাকাতি অপরাধ নাট্য ধারাবাহিকের ওপর নির্মিত। কিম হং-সুনের পরিচালনা এবং রিউ ইয়ং-জেয়ের রচনায় নির্মিত এই কোরীয় ধারাবাহিকটি হলো একটি মৌলিক নেটফ্লিক্স ধারাবাহিক, যেখানে ইয়ো জি-তে, পার্ক হে-সু, জন জং-সেও, লি উন-জং এবং পার্ক মিয়াং-হুনের মতো অভিনয়শিল্পী অভিনয় করেছেন। এই ধারাবাহিকে কোরীয় উপদ্বীপে একটি জিম্মি সংকট পরিস্থিতি উল্লেখ করা হয়েছে, যার মধ্যে বিভিন্ন দক্ষতাসম্পন্ন ব্যক্তিদের সাথে একজন প্রতিভাবান কৌশলবিদ রয়েছে।  এই ধারাবাহিকটি ২০২২ সালের ২৪শে জুন নেটফ্লিক্সে মুক্তি পেয়েছে।
কাহিনীসংক্ষেপ
এই ধারাবাহিকটি স্পেনীয় টেলিভিশন ধারাবাহিকের পুনর্নির্মাণ, মূল ধারাবাহিকের কাহিনী এবং চরিত্রগুলো এখাবেও রয়েছে। "দ্য প্রফেসর" (ইয়ো জি-তে), একজন কৌশলবিদ অপরাধী পরিকল্পনাকারী, কোরীয় উপদ্বীপে একটি উচ্ছৃঙ্খলতা বন্ধ করার পরিকল্পনা করছেন। এই অপারেশনের বিভিন্ন বৈশিষ্ট্য এবং কৌশলের মাধ্যমে এক অস্বাভাবিক পরিস্থিতির সৃষ্টি হয়।
প্রযোজনা
২০২০ সালের জুনে মাসে, এক প্রতিবেদনে প্রকাশ করা হয়েছিল যে বিএইচ এন্টারটেইনমেন্ট জিউম কন্টেন্টের সাথে যৌথভাবে মানি হাইস্টের পুনর্নির্মাণের পরিকল্পনা করছে। উক্ত সময়ে তারা নেটফ্লিক্সের সাথে আলোচনা করছিল এবং এটি নিয়ে কাজ শুরু করেছিল। ১লা ডিসেম্বর তারিখে, আরেক প্রতিবেদনে প্রকাশ করা হয়েছিল যে এই ধারাবাহিকটি একটি কোরীয় পুনর্নির্মাণ হবে, যা নেটফ্লিক্স নিশ্চিত করেছিল এবং এই ধারবাহিকটি কিম হং-সুন পরিচালনা এবং রিউ ইয়ং-জে রচনা করবেন। বিএইচ এন্টারটেইনমেন্ট প্রযোজনার দায়িত্বে থাকবে, যেখানে ১২টি পর্ব থাকবে।
৩১শে মার্চ তারিখে, নেটফ্লিক্সের পক্ষ থেকে এই ধারাবাহিকটির অভিনয়শিল্পীর তালিকা নিশ্চিত করা হয়েছে। অভিনয়শিল্পী চূড়ান্ত করার পরে, গল্পের ধারা এবং চরিত্রগুলো তৈরি করা হয়েছিল। এই ধারাবাহিকে মূল এবং পার্শ্ব চরিত্রগুলোর শারীরিক বৈশিষ্ট্যগুলোর আখ্যানকে বাঁচিয়ে রাখার দিকে মনোনিবেশ করা হয়েছিল। লিম জি-ইয়ান ২০২১ সালের এপ্রিলে তারিখে এই ধারাবাহিকে যোগদান করেছেন। ফ্লাই হাই বাটারফ্লাই ধারাবাহিকের সাথে তারিখের দ্বন্দ্বের কারণে লি হিউন-উয়ের পরিবর্তে পার্ক জুং-উ এই ধারাবাহিকে অভিনয় করছেন। মূল ধারাবাহিক এবং এই পুনর্নির্মাণের মধ্যে মিল এবং পার্থক্যের মধ্য দিয়ে কোরীয় চরিত্র এবং কলাকুশলীদের তুলনা করা হয়েছিল।
২০২১ সালের ৭ই জুলাই তারিখে, কোভিড-১৯-এর বিস্তার সীমিত করার লক্ষ্যে নিয়মকানুন মেনে চলার জন্য চিত্রগ্রহণ স্থগিত করা হয়েছিল। ২০২২ সালের ১৭ই জানুয়ারি তারিখে, নেটফ্লিক্স এই ধারাবাহিকের ইংরেজি শিরোনাম প্রকাশ করেছে: মানি হাইস্ট: কোরিয়া - জয়েন্ট ইকোনমিক এরিয়া। ২৯শে এপ্রিল তারিখে, নেটফ্লিক্স জানিয়েছে যে এই ধারাবাহিকটি ২০২২ সালের ২৪শে জুন তারিখে মুক্তি পাবে। ২০শে মে তারিখে, নেটফ্লিক্স ধারাবাহিকটির আনুষ্ঠানিক টিজার প্রকাশ করেছে।
অ্যাডেলা মোহসেনি
অ্যাডেলা মোহসেনি একজন আফগান নারী অধিকার কর্মী।
পটভূমি
তিনি আফগানিস্তানের ওয়ারদাক প্রদেশে জন্মগ্রহণ করেন। ১৯৭৮ সালে মাত্র ছয় বছর বয়সে ইরানে চলে যান। মোহসেনি তাবরিজ বিশ্ববিদ্যালয়ে পড়াশোনা করেন এবং সেখান থেকে জুডিশিয়াল আইনে বিএ ডিগ্রি লাভ করেন। ২০০১ সালে মার্কিন যুক্তরাষ্ট্রের আক্রমণের পর মোহসেনি আফগানিস্তানে ফিরে আসেন এবং ২০০৫ সালে হেনরিচ বুল ফাউন্ডেশনের মাধ্যমে নারীর অধিকার নিয়ে কাজ শুরু করেন। ২০০৭ সালে মোহসেনি কানাডার একটি বেসরকারি সংস্থা রাইটস অ্যান্ড ডেমোক্রেসির  কাবুল অফিসে প্রোগ্রাম অফিসার হিসেবে চাকরি শুরু করেন। কাবুল অফিসের দায়িত্বে থাকা পরিচালক হামিদ সাবুরি মোহসেনিকে "আফগান নাগরিক সমাজের একজন  সক্রিয় সদস্য হিসাবে আফগান মহিলাদের অধিকার সুরক্ষিত করতে সাহায্য করে" বলে বর্ণনা করেছেন।
শরণার্থী
২০১২ সালের ফেব্রুয়ারিতে তালেবান মোহসেনিকে মৃত্যুর হুমকি দিয়েছিল। ফলে তার পরিবারসহ ভারতে পালিয়ে গিয়েছিলেন। এ আশায় যে, যাতে রাইটস অ্যান্ড ডেমোক্রেসি সংস্থার নিয়োগকর্তা সহায়তায় তারা কানাডায় চলে যেতে পারে। ভারতে থাকাকালীন জাতিসংঘের শরণার্থী সংস্থা মোহসেনিকে শরণার্থীর মর্যাদা দেয় কিন্তু পুনর্বাসনের জন্য কোন প্রক্রিয়া গ্রহণ করেনি। ২০১২ সালের এপ্রিল মাসে কানাডিয়ান সরকার রাইটস অ্যান্ড ডেমোক্রেসি সংস্থাটির সহায়তা বন্ধ করে দিয়েছিল। তাই মোহসেনি ও তার পরিবার ভারতে আটকা পড়েছিল। ২০১৩ সালের ডিসেম্বর মাসে কাবুলে ফিরে না আসা পর্যন্ত সেখানেই ছিল। এক বছর পরে, মোহসেনী আফগানিস্তান সম্পর্কে একটি সম্মেলনে যোগ দিতে ভিজিটর ভিসায় যুক্তরাজ্যে যান এবং সেখানে শরণার্থী হিসাবে অবস্থান করা এবং বসবাসের অনুমতি পান।  তিনি তালেবানের হুমটি বিষয়ে বলেন, “আফগানিস্তানে নারী হিসেবে বসবাস করে মানবাধিকারকে সম্মান করা সম্ভব নয়। পুরুষরা মনে করে নারীর অধিকার লঙ্ঘন করা তাদের অধিকার। যেমন আমার অধিকার লঙ্ঘন করা হয়েছিল। তালেবানদের মারাত্মক হুমকির কারণে আফগানিস্তানে থাকা আমার পক্ষে নিরাপদ ছিল না। কিন্তু কেউ আমাকে সমর্থন করেনি বরং আমাকে দেশ ছাড়তে বাধ্য করা হয়েছিল। আর এটার কারণ হলো আমি কানাডিয়ান সংস্থায় কাজ করি। আমাকে সংস্থা ও কোন আইনজীবি রক্ষা করতে পারেনি।”
কর্ম
তিনি আফগান নারীর মাঝে রাজনৈতিক কমিটিতে অংশগ্রহণ এবং মহিলাদের ৫০% প্রচারাভিযান নিশ্চিত করেন। তিনি ২০১৪ সালের জানুয়ারিতে আরমানশহর/ওপেন এশিয়া এবং এফআইডিএইচ এ নারীদের অধিকার ও মানবাধিকার রক্ষাকারী সমাজ গঠনের বিষয়ে আলোচনা ও বিতর্ক সৃষ্টির লক্ষ্যে "উন্মোচন আফগানিস্তান, দ্য আনহিয়ার্ড ভয়েস অফ প্রগ্রেস" ক্যাম্পেইনে অংশগ্রহণ করেন।
পারিবারিক জীবন
পরিবারে তার স্বামী ও দু’মেয়ে রয়েছে।
কালপুরুষ (তারামণ্ডল)
কালপুরুষ আকাশের সবচেয়ে পরিচিত তারামন্ডল হিসেবে গণ্য হতে পারে। এই মন্ডলটি খুব সহজেই চিহ্নিত করা যায়। শিকারী নামে সুপরিচিত এই মন্ডলের উল্লেখযোগ্য তারাগুলো মহাকাশের বিষুবীয় অঞ্চলে অবস্থান করায় পৃথিবীর সব অঞ্চল থেকে একে দেখা যায়। উত্তর গোলার্ধে শীত শেষ সময় হতে বসন্তের প্রাথমিক সময় পর্যন্ত কালপুরুষ মন্ডলটি দেখা যায়।
ইতিহাস
কালপুরুষ তারামণ্ডলের বর্তমান আকৃতি আজ থেকে প্রায় ১৫ লক্ষ বছর পূর্বে গঠিত হয়েছিলো। পৃথিবীর সাপেক্ষে এর তারাগুলোর আপেক্ষিক গতি কম হওয়ার কারণে আজ থেকে আরও ১০/২০ লক্ষ বছর পর্যন্ত কালপুরুষ তারামণ্ডলকে রাতের আকাশে দেখা যাবে। অর্থাৎ এটিই দৃশ্যমান মণ্ডলগুলোর মধ্যে সবচেয়ে বেশি সময় পর্যবেক্ষণযোগ্য থাকবে। আরও একটি সুবিধা হল এই মণ্ডলের আবির্ভাব মানব সভ্যতার সমসাময়িক কালে হয়েছে। (স্কাইচার্ট ৩ থেকে প্রাপ্ত ফলাফল অনুসারে)
সুমেরীয়রা কালপুরুষ তারামণ্ডলকে একটি জাহাজ হিসেবে কল্পনা করত। প্রাচীন চীনে এটি ছিল রাশিচক্রের ২৮ টি রাশির একটি যার প্রতীক ছিল Xiu (宿)। এই রাশিটি সেখানে শেন নামে পরিচিত ছিল যার অর্থ তিন। কালপুরুষের কোমরবন্ধের তিনটি তারা দেখেই তারা এই নামকরণ করেছিল।
প্রাচীন মিশরে এই মণ্ডলের তারাগুলো মৃত্যু এবং পাতালপুরীর দেবী অসিরিসের সাথে সম্পর্কিত ছিল। বলা হয়ে থাকে যে গিজা পিরামিড কমপ্লেক্স এই কালপুরুষের কোমরবন্ধের তিনটি তারার খ-মানচিত্র অনুসারে তৈরি করা হয়েছে। এই কমপ্লেক্সের মধ্যে রয়েছে গিজার গ্রেট পিরামিড, খফ্রুর পিরামিড এবং মেঙ্কাউ-রার পিরামিড।
কালপুরুষের কোমরবন্ধ এবং তরবারি নিয়ে প্রাচীন এবং আধুনিক অনেক সাহিত্য রচিত হয়েছে। বর্তমানকালেও যুক্তরাষ্ট্রের ২৭ পদাতিক ডিভিশনের কর্মকর্তা ও সৈন্যদের কাঁধের প্রতীক হিসেবে কালপুরুষের কোমরবন্ধ এবং তরবারি ব্যবহৃত হয়। এর একটি কারণ হতে পারে এই ডিভিশনের প্রথম সেনাপতি ছিলেন জন এফ অরিয়ান।
সুস্পষ্ট নামবিশিষ্ট তারাসমূহ
< يد الجوزاء (ইয়াদ আল জাওযা)-এর বিকৃত উচ্চারণ। এর অর্থ কেন্দ্রীয় জনের হাত।
< منكب এর অর্থ কাঁধ। < رِجل الجبار (রিজ্‌ল আল-জাব্বার) যার অর্থ শক্তিমানের পা। < bellātrix এর অর্থ নারী যোদ্ধা।
মিয়াজাকি নিচিনিচি শিনবুন
মিয়াজাকি নিচিনিচি শিনবুন (宮崎日日新聞) সংক্ষেপে মিয়ানাচি নামে পরিচিত, একটি দৈনিক পত্রিকা যা জাপানের কিউশি অঞ্চলের মিয়াজাকি প্রদেশকে লক্ষ্য করে প্রতিষ্ঠিত।
এটি মিয়াজাকি প্রশাসনিক অঞ্চলের নয়টি সংবাদপত্রের একীকরণ হিসাবে ২৫ নভেম্বর, ১৯৪০ সালে প্রতিষ্ঠিত হয়েছিল। এটি ১৯১৫ সালের ১ জানুয়ারী এর বর্তমান নাম ধরন করেছিল। এটি কিয়োডো নিউজের জাতীয় এবং আন্তর্জাতিক নেটওয়ার্ক থেকে সংগৃহীত সাধারণ খবরের পাশাপাশি মিয়াজাকি প্রশাসনিক অঞ্চলের সংবাদ সরবরাহ করে। ২০১১ সালের হিসাবে, এর সঞ্চালন ছিল ২১৬,৩০২ অনুলিপি। মিয়াজাকি পরিবারের ৪২.৯% পরিবারে এই কাগজটি পড়া হয়, যা একে মিয়াজাকির সর্বাধিক পঠিত সংবাদপত্রে পরিণত করেছে।
ফুকুওকা প্রশাসনিক অঞ্চল
ইতিহাস
উত্তর কিউশুর সাথে এশীয় মূল ভূখণ্ডের যোগাযোগ ছিল পুরা প্রস্তর যুগ থেকে। অনেকগুলি কোফুন সমাধিক্ষেত্রও উদ্ধার করা গেছে।
পূর্বতন চিকুগো, চিকুযেন ও বুযেন প্রদেশের বিভিন্ন অংশ নিয়ে বর্তমান ফুকুওকা প্রশাসনিক অঞ্চল গঠিত হয়েছে। ইতিহাসের দীর্ঘ সময় ধরে ফুকুওকা চীন ও কোরিয়ার সাথে জাপানের সংযোগদ্বার হিসেবে গুরুত্বপূর্ণ ভূমিকা পালন করে এসেছে। ত্রয়োদশ শতাব্দীর শেষভাগে কুবলাই খানের বিফল জাপান আক্রমণের সময় এই অঞ্চলটি জাপানি প্রতিরোধের মূল কেন্দ্র ছিল।
আধুনিক যুগেও ফুকুওকার গুরুত্ব বজায় আছে। ২০১৫ এর হিসেব অনুযায়ী ফুকুওকা নগর জাপানের পঞ্চম বৃহত্তম নগর। ১৯৮৯ খ্রিঃ এখানে এশিয়া-প্রশান্ত মহাসাগরীয় প্রদর্শনী অনুষ্ঠিত হয়। ২০১৪ খ্রিঃ জাপান সরকার “বৈশ্বিক উদ্যোগ ও কর্মসংস্থানের” জন্য ফুকুওকা নগরকে “জাতীয় কৌশলগত অঞ্চল” হিসেবে মনোনীত করে।
২০১৬ এর মে মাসে কিতাকিউশু নগরে জি৭ গোষ্ঠীর দেশগুলির শক্তি বিষয়ক মন্ত্রীদের একটি সভা হয়।
ভূগোল
ফুকুওকা প্রশাসনিক অঞ্চলের উত্তর ও দক্ষিণে সমুদ্র, পশ্চিমে সাগা প্রশাসনিক অঞ্চল এবং পূর্বে ওওইতা ও কুমামোতো প্রশাসনিক অঞ্চলের অবস্থান। উত্তরে কান্‌মোন প্রণালীর অপর পাড়ে রয়েছে হোনশু দ্বীপের য়ামাগুচি প্রশাসনিক অঞ্চল।
কিউশু দ্বীপের দুই বৃহত্তম নগর ফুকুওকা ও কিতাকিউশু, ফুকুওকা প্রশাসনিক অঞ্চলে অবস্থিত। দ্বীপের অধিকাংশ শিল্পও এখানে গড়ে উঠেছে। কিউশুর উত্তর উপকূলের নিকটবর্তী বেশ কিছু ক্ষুদ্র ক্ষুদ্র দ্বীপও ফুকুওকার আওতায় আছে।
২০১২ এর এপ্রিল মাসের হিসেব অনুযায়ী ফুকুওকা প্রশাসনিক অঞ্চলের মোট ভূমির ১৮ শতাংশ সংরক্ষিত বনাঞ্চল। এর মধ্যে আছে সেতোকাইনাই জাতীয় উদ্যান; গেঙ্কাই, কিতাকিউশু ও য়াবা-হিতা-হিকোসান উপ-জাতীয় উদ্যান এবং পাঁচটি প্রশাসনিক আঞ্চলিক উদ্যান।
অর্থনীতি
ফুকুওকা প্রশাসনিক অঞ্চলে জাপানের অন্যতম বৃহত্তম শিল্পাঞ্চল অবস্থিত। এর অর্থনীতি কিউশু দ্বীপের অর্থনীতির ৪০% অধিকার করে আছে। প্রধান প্রধান শিল্পের মধ্যে আছে মোটরগাড়ি, অর্ধপরিবাহী পদার্থ নির্মাণ ও লৌহ-ইস্পাত শিল্প। টায়ার প্রস্তুতকারক বিখ্যাত সংস্থা ব্রিজস্টোন ও বৈদ্যুতীন যন্ত্রাংশ বিক্রেতা বেস্ট দেঙ্কির কেন্দ্র হিসেবে ফুকুওকা বিখ্যাত।
পর্যটন
বেশ কিছু গুরুত্বপূর্ণ জাদুঘর ফুকুওকা প্রশাসনিক অঞ্চলে অবস্থিত, যেমন ফুকুওকা শিল্পকলা জাদুঘর, ফুকুওকা এশীয় শিল্পকলা জাদুঘর, ফুকুওকা নগর জাদুঘর, গেঙ্কো ঐতিহাসিক জাদুঘর, হাকাতা মাচিয়া লোকসংস্কৃতি জাদুঘর ও কিউশু জাতীয় জাদুঘর। ফুকুওকা দুর্গ অন্যতম ঐতিহাসিক স্থান। ওওহোরি উদ্যান প্রাকৃতিক দৃশ্যের উপভোগ্যতার জন্য দেশখ্যাত। দোন্তাকু উৎসব আড়ম্বর সহকারে পালিত হয়।
ব্রিটিশ বাহিনীর সম্প্রচার পরিষেবা
ব্রিটিশ ফোর্সেস ব্রডকাস্টিং সার্ভিস ( বিএফবিএস ) তার মেজেস্টির সশস্ত্র বাহিনী এবং তাদের নির্ভরশীলদের জন্য বিশ্বব্যাপী রেডিও এবং টেলিভিশন প্রোগ্রাম সরবরাহ করে। সম্পাদকীয় নিয়ন্ত্রণ প্রতিরক্ষা মন্ত্রক এবং সশস্ত্র বাহিনী থেকে স্বতন্ত্র।
এটি ১৯৪৩ সালে ব্রিটিশ ওয়ার অফিস দ্বারা(বর্তমানে প্রতিরক্ষা মন্ত্রণালয় ) প্রতিষ্ঠিত হয়েছিল। ১৯৪৪ সালে, এটি গ্যাল পেড্রিক পরিচালনা করেছিলেন।
ইতিহাস
মূলত ফোর্স ব্রডকাস্টিং সার্ভিস (এফবিএস) নামে পরিচিত এটি প্রথম দিকে ব্রিটিশ সেনা কল্যাণ পরিষেবা নিয়ন্ত্রণে ছিল, এর প্রথম প্রচেষ্টায় মধ্য প্রাচ্য সম্প্রচার ইউনিট এর সদর দফতর কায়রোতে ছিল ।
দ্বিতীয় বিশ্বযুদ্ধের আগে ও তার আগে, বিভিন্ন রেডিও স্টেশন স্থাপন করা হয়েছিল, কিছুগুলি এফবিএস নাম ব্যবহার করে, অন্যরা ব্রিটিশ ফোর্সেস নেটওয়ার্ক (বিএফএন) নাম ব্যবহার করে, তবে ১৯৬০ এর দশকের গোড়ার দিকে এগুলি সমস্ত বিএফবিএস নামটি গ্রহণ করেছিল।
১৯৮২ সাল থেকে ২০২০ অবধি, বিএফবিএস সার্ভিস সাউন্ড অ্যান্ড ভিশন কর্পোরেশনের (এসএসভিসি) একটি নিবন্ধিত দাতব্য সংস্থা গঠন করেছিল, যা ব্রিটিশ প্রতিরক্ষা চলচ্চিত্র গ্রন্থাগার, এসএসভিসি সিনেমা (বর্তমানে বিএফবিএস সিনেমাগুলি), এবং সম্মিলিত পরিষেবাদি বিনোদন (সিএসই); বিএফবিএস লাইভ ইভেন্টস ), বিশ্বব্যাপী এইচএম বাহিনীর জন্য বিনোদন সরবরাহ করে। ২০২০ সালের মার্চ মাসে, এসএসভিসি ছাতার অধীনে বেশিরভাগ সম্পত্তি নতুন বিএফবিএস এবং ফোর্স ব্র্যান্ডিংয়ের অধীনে পুনরায় ব্র্যান্ড করা হয়েছিল। ২০২০ সালের ২৩ জুলাই, এসএসভিসির নাম পরিবর্তন করে বিএফবিএস করা হয়েছিল। বিএফবিএস বাণিজ্যিক বিজ্ঞাপন বহন করে না।
বিএফবিএস রেডিও
বিএফবিএস রেডিও ২২ টি রেডিও স্টেশন পরিচালনা করে, স্থানীয় ডিএবি, এফএম এবং এএম ফ্রিকোয়েন্সিগুলির সংমিশ্রণে অনলাইন এবং ডিজিটাল টেলিভিশনে সম্প্রচার করে। বিএফবিএস রেডিও হ'ল একটি সংগীত, সংবাদ, বিনোদন এবং সম্প্রদায় পরিষেবা যা ফোর্সেস নিউজকে কেন্দ্র করে এবং বিশ্বজুড়ে ফোর্সেস সম্প্রদায়গুলিকে সংযুক্ত করে বিশ্বব্যাপী ফোর্সেস কমিউনিটিতে বিসপোক সামগ্রী সরবরাহ করে।